Dhèwèké pemudha klairan New York Amerika kepilut marang wong-wong sing padha menyang Caifornia perlu golek emas.[1] Kapencut oleh-olehane ana tambang emas mau.[1] Bapak ibune, sedulur-sedulure padha nggeguyu, ngeman nek arep melu golek emas.[1] Kejaba ora duwé keprigelan, uga pawakane ora cocog. Wong kang makarya ana tambang mau awake kudu kuwat.[1] Biasane wong kang padha makarya ing tambang iku, dumadi wong-wong sing diarani bradhal, kejem.[1] Eloke manèh Levis Strauss menyang tambang emas ora sangu piranti wong nyambut gawé ana tambang.[1] Dhèwèké malah nyedhiakake kain kandel warna biru pirang-pirang gulung.[1] Nalika padha ditakoni, jawabe mengko wong sing padha nambang mau rak butuh tendha, motha kanggo ngeyub, apa kreta kain iki ana gunane.[1] Yen aku ora bisa oleh emas, nanging bisa dagang kain dienggo tendha.[1]